Lingua Magahi
Lingua Magahi () ad Linguas Indicas e divisione Indoiranica familiae Indoeuropaeae pertinet; interdum in lingua Bihari et in regione linguistica Hindi numeratur. In India adhibetur ad meridionalem civitatis Bihar partem, iuxta urbes Patna et Gaya, et in nova civitate Jharkhand, ubi dialectus orientalis seu  adhibetur; dialecti aliae, borealis, centralis, australis etiam recognoscuntur. Nomen habet e regione respectiva, Sanscrite  appellata; ibi ante duo milia annorum populus dialecto Pracritica Magadhi usus est, cuius progenies hodierna est series linguarum lingua Bihari (inter quas Magahi), Orissensis, Bengalica, Assamica. Iam in dialecto antiqua Magadhi vox Sanscrita  in  mutatur, e qua re nomen hodiernum sermonis eiusdem regionis  defluit. Scriptura hodie Devanagari adhibetur, olim Kaithi, sed litteratura Magahi fere nulla recognoscitur; qui hoc sermone utuntur verba Hindi in colloquiis saepius includunt et fere semper in lingua Hindi scribunt. Sunt autem carmina popularia permulta.

Notae

Nexus externi 
 De hac lingua apud Ethnologue
 Situs locutorum apud Linguist List 
 Magadhi apud Rosetta Project
 Bibliographia huius linguae

Bibliographia 
 "Magahi" in  p. 381
 Maitra Asim, Magahi Culture. Novi Dellii: Cosmo Publications, 1983

Magahi
Lingua Hindica
Linguae Indiae